P6_TA(2004)0097

Boj proti kriminalu, povezanem z motornimi vozili s čezmejnimi posledicami *

Zakonodajna resolucija Evropskega parlamenta o pobudi Kraljevine Nizozemske za sprejem Sklepa Sveta o boju proti kriminalu, povezanem z motornimi vozili s čezmejnimi posledicami (5450/2004, 5216/2004 — C5-0056/2004 — 2004/0803(CNS))

(Postopek posvetovanja)

Evropski parlament,

- ob upoštevanju pobude Kraljevine Nizozemske (5450/2004, 5216/2004) [1],

- ob upoštevanju člena 34(2) Pogodbe EU,

- ob upoštevanju člena 39(1) Pogodbe EU, v skladu s katerim se je Svet posvetoval s Parlamentom (C5-0056/2004),

- ob upoštevanju Protokola o vključitvi schengenskega pravnega reda v okvir Evropske unije, na podlagi katerega se je Svet posvetoval s Parlamentom,

- ob upoštevanju členov 93 in 51 svojega Poslovnika,

- ob upoštevanju poročila Odbora za svoboščine in pravice državljanov, pravosodje in notranje zadeve in mnenja Odbora za promet in turizem (A6-0052/2004),

1. odobri pobudo Kraljevine Nizozemske, kakor je bila spremenjena;

2. poziva Svet, da besedilo ustrezno spremeni;

3. poziva Svet, da obvesti Parlament o tem, ali namerava spremeniti besedilo, ki ga je odobril Parlament;

4. poziva Svet, da se posvetuje s Parlamentom o tem, ali namerava bistveno spremeniti pobudo Kraljevine Nizozemske;

5. naroči svojemu predsedniku, naj stališče Parlamenta posreduje Svetu in Komisiji ter vladi Kraljevine Nizozemske.

BESEDILO, KI GA JE PREDLAGALA KRALJEVINA NIZOZEMSKA | SPREMEMBE PARLAMENTA |

Sprememba 1

sklicevanje 4

—ob upoštevanju Resolucije Sveta z dne 27. maja 1999 o boju proti mednarodnemu kriminalu z ostrejšim spremljanjem uporabljenih poti, | Črtano |

Sprememba 2

Uvodna izjava 1

(1) Ocenjuje se, da je v državah članicah Evropske unije vsako leto ukradenih 1,2 milijona motornih vozil. | Črtano |

Sprememba 3

Uvodna izjava 2

(2) Te kraje vključujejo precejšnjo škodo, ki znaša najmanj 15 miljard EUR na leto. | (2) Kriminal, povezan z motornimi vozili, je čezmejen pojav z zelo resnimi posledicami, ki vključujejo precejšnjo gospodarsko škodo. |

Sprememba 4

Uvodna izjava 3

(3) Velik delež teh vozil, ki je ocenjen med 30 do 40%, ukradejo organizirane kriminalne združbe ter jih nato predelajo in izvozijo v druge države znotraj in zunaj Evropske unije. | (3) Velik delež vozil, ukradenih v državah članicah Evropske unije, ukradejo organizirane kriminalne združbe ter jih nato predelajo in izvozijo v druge države znotraj in zunaj Evropske unije. |

Sprememba 5

Uvodna izjava 6

(6) Avtomobilski kriminal je lahko na mednarodni ravni povezan z drugimi oblikami kriminala, kot so trgovina z mamili, strelnim orožjem in ljudmi. | (6) Avtomobilski kriminal je lahko na mednarodni ravni povezan z drugimi oblikami kriminala, kot so trgovina z mamili, strelnim orožjem in ljudmi, ter ropanje in kraja naloženega tovora. |

Sprememba 6

Uvodna izjava 9

(9) Sodelovanje med policijo, carinskimi organi in organi za registracijo vozil je še zlasti pomembno, tako kakor tudi zagotavljanje podatkov zadevnim stranem. | (9) Sodelovanje med pristojnimi nacionalnimi organi je še zlasti pomembno, tako kakor tudi zagotavljanje podatkov zadevnim stranem. |

Sprememba 7

Uvodna izjava 9a (novo)

| (9a) Treba bi bilo aktivno spodbujati tesno sodelovanje med pristojnimi nacionalnimi organi ter zasebnimi in javnimi organizacijami, ki so že vzpostavile učinkovite postopke za boj proti kriminalu, povezanemu z motornimi vozili. |

Sprememba 8

Uvodna izjava 13a (novo)

| (13a) Komisija pripravi obsežen akcijski načrt za preprečevanje in učinkovit boj proti mednarodnemu kriminalu v zvezi s tovornimi vozili in njihovim tovorom. Ta načrt naj vsebuje oris različnih zakonodajnih aktov, potrebnih za obravnavo te problematike. |

Sprememba 9

Člen 2, odstavek 2

2. Posebno pozornost se posveti odnosu med krajo vozil in nezakonitim trgovanjem z avtomobili ter z drugimi oblikami kriminala, kakršno je trgovanje z mamili, strelnim orožjem in ljudmi. | 2. Posebno pozornost se posveti odnosu med krajo vozil in nezakonitim trgovanjem z vozili ter z drugimi oblikami kriminala, kakršno je trgovanje z mamili, strelnim orožjem in ljudmi ter ropanje in kraja tovora. |

Sprememba 10

Člen 3, odstavek 1

Države članice sprejmejo ukrepe, potrebne za povečanje medsebojnega sodelovanja pristojnih organov (policija, carinski organi in organi za registracijo vozil) z namenom boja proti čezmejnemu kriminalu, povezanem z motornimi vozili, med drugim s pomočjo sporazumov o sodelovanju. | Države članice sprejmejo ukrepe, potrebne za povečanje medsebojnega sodelovanja pristojnih organov z namenom boja proti čezmejnemu kriminalu, povezanem z motornimi vozili, med drugim s pomočjo sporazumov o sodelovanju. |

Sprememba 12

Člen 5, odstavek 2

2. Države članice pooblastijo kontaktne točke, da si na osnovi obstoječe zakonodaje izmenjajo izkušnje, znanje, pa tudi splošne in tehnične podatke o kriminalu, povezanem z motornimi vozili. | 2. Države članice pooblastijo kontaktne točke, da si na osnovi obstoječe zakonodaje izmenjajo izkušnje, znanje, pa tudi splošne in tehnične podatke o kriminalu, povezanem z motornimi vozili. Izmenjava podatkov obsega metode in najboljšo prakso pri preprečevanju kriminala, povezanega z motornimi vozili. Te izmenjave ne vključujejo izmenjav osebnih podatkov. |

Sprememba 13

Člen 5, odstavek 3

3. Podatki, ki se nanašajo na določene nacionalne kontaktne točke, vključno z naknadnimi spremembami, se sporočijo Generalnemu sekretariatu Sveta za objavo v Uradnem listu Evropske unije. | 3. Podatki, ki se nanašajo na določene nacionalne kontaktne točke, vključno z naknadnimi spremembami, se posredujejo Svetu za objavo v Uradnem listu Evropske unije. |

Sprememba 14

Člen 6, odstavek 1

1. V primeru prijave kraje vozila organi pregona držav članic takoj vnesejo opozorilo o ukradenem vozilu v schengenski informacijski sistem (SIS) in — kjer je to mogoče — v Interpolov sistem ASF/Sistem za ukradena motorna. | Črtano |

Sprememba 15

Člen 6, odstavek 2

2. Država članica, ki je izdala opozorilo, umakne to opozorilo iz iskalnega registra takoj potem, ko preneha obstajati razlog za izdajo opozorila ali ko lastnik umakne svojo prijavo o kraji. | Črtano |

Sprememba 16

Člen 6, odstavek 3

3. V primeru prijave kraje neizpolnjenih potrdil o registraciji vnesejo organi pregona držav članic takoj v sistem SIS opozorilo o tem. | Črtano |

Sprememba 17

Člen 7

Člen 7 Registracija 1. Organi pregona in organi za registracijo vozil sprejmejo potrebne ukrepe za preprečevanje zlorabe in kraje dokumentov za registracijo vozil. 2. V primeru (ponovne) registracije vozila preverijo nacionalni organi za registracijo vozil v sodelovanju z organi pregona register vozil v državi prvotne registracije in iskalni register ukradenih vozil iz člena 6. 3. Da bi preprečili (ponovno) registracijo ukradenih vozil, je treba oblikovati dogovore na nacionalni ravni v zvezi z uporabo ali s povezavo registracijskih sistemov iz člena 6(1) in v zvezi s preverjanjem identitete vozil. | Črtano |

Sprememba 18

Člen 8, odstavek 1

1. Da se preprečijo zlorabe prometnih dovoljenj, morajo organi, odgovorni za izvedbo predpisov — kjer je to mogoče — zahtevati, da lastnik ali uporabnik vozila prometno dovoljenje vrne, če je bilo vozilo v nesreči močno poškodovano (celotna izguba). | 1. Da se preprečijo zlorabe prometnih, dovoljenj mora vsaka država članica zagotoviti, da ustrezni nacionalni organi ukrepajo v skladu z nacionalno zakonodajo in zahtevati, da lastnik ali uporabnik vozila prometno dovoljenje vrne, če je bilo vozilo v nesreči močno poškodovano (celotna izguba). |

Sprememba 19

Člen 9

Člen 9 Europol Organi pregona obveščajo v okviru svojih pooblastil in nalog Europol o storilcih (skupinah storilcev) kaznivih dejanj, povezanih z motornimi vozili. | Črtano |

Sprememba 20

Člen 12

Člen 12 Dogovori s tretjimi državami 1. Dogovori o partnerstvu ali sodelovanju, ki bodo sklenjeni med Evropsko unijo in tretjimi državami, morajo v čim večji meri vključevati določbe v zvezi s kriminalom, povezanim z motornimi vozili, natančneje v zvezi s preverjanjem vozil ob registraciji v tretji državi, če gre za vozila s poreklom iz ene od držav članic. 2. Na zahtevo tretje države po preverjanju vozil se zadevna država članica posvetuje z nacionalnim Schengenskim informacijskim sistemom, pa tudi z organom za registracijo vozil v zadevni državi članici. | Črtano |

[1] UL C 34, 7.2.2004, str. 18.

--------------------------------------------------